Žvaigždžių sistema
Žvaigždžių sistema – žvaigždžių grupė, kurios narės gravitaciškai sąveikaudamos sukasi viena aplink kitą ir bendrą masės centrą. Skaičiuojama, kad vienanarės žvaigždės sudaro apie pusę visų žvaigždžių skaičiaus, dvinarės – apie trečdalį, likusios žvaigždės – daugianarės. Dažnai plika akimi dvinarės žvaigždės matomos kaip viena ir tik teleskopo pagalba jas galima atskirti. Didelės žvaigždžių sistemos vadinamos spiečiais.